Къэбэрдей-Балъкъэрыр узыншагъэр хъумэным щегугъу щIыналъэ пашэхэм ящыщщ
Рейтинг РИА агентствэм иубзыхуащ урысей щIыналъэхэм ящыщу узыншагъэр хъумэным цIыхухэр нэхъ щегугъухэр.
А Iуэхур щызэхагъэкIым IэщIагъэлIхэм гулъытэ хуащIащ цIыхухэм ящыщу спортым дихьэххэм, узыншагъэм зэран хуэхъу лэжьапIэм Iутхэм я бжыгъэм, тутын, фадэ изыфхэр зыхуэдизым.
Абы и лъэныкъуэкIэ узыншагъэр хъумэным нэхъ хуэсакъыу къалъытащ Кавказ Ищхъэрэм и щIыналъэхэм исхэр. Илъэс етIуанэ хъуауэ бжьыпэр яIыгъщ Дагъыстэным (балл 91,8-рэ), Шэшэным (балл 89,8-рэ), Къэбэрдей-Балъкъэрым (балл 80,5-рэ).
Къэпщытэныгъэм къызэригъэлъэгъуамкIэ, зэрыщыту къэралми Iуэхур щофIакIуэ икIи дэнэ щIыпIи цIыхухэр нэхъ щызэгугъужу хуежьащ.
КъБР-м и Iэтащхьэмрэ Правительствэмрэ
я пресс-IуэхущIапIэ.
